cyanic-selkie/wikianc huggingface dataset:
Manteli
Ravintosisältö per 100 g
Manteli on gluteeniton, mutta sisältää runsaasti oksaalihappoa.
Siementen käyttö
Manteli sopii syötäväksi sellaisenaan. Mantelilastuja voidaan käyttää kalaruokien mausteena, mantelirouhetta laitetaan leivonnaisiin, kokonaisia kuorittuja manteleita käytetään glögissä ja joulupuurossa. Jauhetusta mantelista ja tomusokerista valmistetaan marsipaania.
Manteliöljy
Manteliöljyä voidaan valmistaa sekä syötävistä manteleista että karvasmanteleista. Se on glyseryylioleaatti ja tuoksuu miedosti ja maistuu pähkinältä. Se ei juuri liukene alkoholiin mutta liukenee helposti kloroformiin ja eetteriin. Sitä voidaan käyttää ruokaöljynä.
Makeaa manteliöljyä saadaan kasvin kuivatuista siemenistä. Öljyä on perinteisesti käytetty hierontaöljynä, sillä sen katsotaan pehmentävän ihoa tehokkaasti.
Abraham Speijer
thumb|Abraham Speijer Abraham Speijer (Speyer) (19. marraskuuta 1873 Amsterdam – 5. lokakuuta 1956 Amsterdam) oli hollantilainen shakkimestari.
Yenifakılı
Yenifakılı on kaupunki ja piirikunta Turkissa, Yozgatin maakunnassa. Vuoden 2000 väestönlaskennan mukaan piirikunnan asukasluku on 15 603, josta 8 558 asuu Yenifakılın kaupungissa.
Brittiläisen Kolumbian B-36-onnettomuus
Yhdysvaltain ilmavoimien Convair B-36 Peacemaker -pommikone putosi Brittiläisessä Kolumbiassa 13. helmikuuta 1950 hieman sen jälkeen kun miehistö oli pelastautunut laskuvarjoilla. Kone jouduttiin hylkäämään, koska sen moottorit olivat syttyneet tuleen. Lennon tarkoitus oli harjoitella ydinpommitusta ja sillä lastina ollut Mark 4 -ydinpommi, jossa ei kuitenkaan ollut ydinräjähdykseen tarvittavaa plutoniumia, pudotettiin mereen. Autopilotilla lentäneen koneen oli tarkoitus pudota mereen miehistön hypättyä, mutta hylky löydettiin vuonna 1953 Kanadan sisämaasta.
Etsinnät
Useimmat ilmavoimien koneet olivat vielä etsimässä pari viikkoa aiemmin kadonnutta Douglas C-54D-konetta kun ne komennettiin etsimään kadonnutta pommikonetta. Pelastusoperaatioon osallistui myös kanadalaisia sotilaita ja siviilejä.
Sukeltaja löysi ydinpommiksi epäilemänsä esineen 2016 Kanadan rannikolta Haida Gwaiin saaristosta. Tutkittuaan esinettä Kanadan asevoimat totesivat, että se ei ole pommi vaan jonkin koneen teräsosa.
Liityntäliikenne
thumb|[[Helsingin metron liityntäliikenteen vanha logo.]] Liityntäliikenne tarkoittaa liikennettä, jossa laajemmalta alueelta kootaan matkustajia joukkoliikenteen kuljettajaan, kuten linja-autoon, junaan, metroon tai pikaraitiotiehen. Runkolinja on usein kaupunkiraideliikennettä tai linja-autoliikennettä. Syöttöliikenne toteutetaan linja-autoilla, henkilöliikennepalveluilla, henkilöautolla tai polkupyörällä.
Liityntäliikenteen järjestelyitä
Liityntäliikenne on yleisintä metroliikenteessä ja raskaassa paikallisjunaliikenteessä, mutta yleistä myös pikaraitiotieliikenteessä. Liityntäliikenteen tarkoituksena on keskittää matkustajat runkolinjalle liikennöintikustannuksien alentamiseksi sekä keskustaan tulevien vaunujen määrän alentamiseksi.
Liityntäliikenne on keskeinen osa muun muassa Tukholman metrojärjestelmää sekä useita Yhdysvaltojen ja Venäjän metrojärjestelmiä.
Uudenaikaisissa liityntäliikenneratkaisuissa vaihdon aiheuttamaa vaivaa pyritään pienentämään esimerkiksi:
Useissa nykyaikaisissa raideliikennejärjestelmissä liityntäliikenneperiaatetta on muokattu siten, että bussilinjat kulkevat kehälinjoilla esimerkiksi eri esikaupunkikeskusten välillä ja vain risteävät raideliikenteen kanssa. Yksinomaan liityntään tarkoitettuja linjoja ei näissä järjestelmissä ole. Näin on suunniteltu esimerkiksi Strasbourgin pikaraitiotie.
Liityntäliikenteen etuja ja haittoja
Etuja
Haittoja
Liityntäliikenne Helsingissä
Helsingissä metron syöttöliikenne keskittyy Itä-Helsingissä Mellunmäkeen, Kontulaan, Vuosaareen, Rastilaan, Itäkeskukseen sekä Herttoniemeen. Espoosta saavuttaessa Liityntä tapahtuu Kampissa tai vaihtoehtoisesti Ruoholahdessa, Vantaalta sekä Länsi- ja Pohjois-Helsingistä saavuttaessa Rautatientorilla. Helsingin metroliikenteen osalta syöttöliikenne on kattavaa, mutta myös välttämätöntä metroliikenteen toiminnalle.
Itä-Helsinki
Myös linja 79 (Herttoniemi (M) - Latokartano - Malmi) sekä runkolinja 560 (Rastila - Vuosaari - Mellunmäki - Kontula - Malmi - Myyrmäki) voidaan mieltää liityntäliikenteeksi, vaikkei sitä sellaiseksi virallisesti lasketa. Kulkevathan linjat juuri metro- ja juna-asemille. Linja 560 vie Rastilan, Vuosaaren, Mellunmäen ja Kontulan metroasemille sekä Malmin ja Myyrmäen asemille. Linja 79 taasen tarjoaa yhteyksiä Herttoniemen ja Siilitien metroasemille sekä Malmin ja Puistolan asemille. Etenkin Latokartanon alueelta käytetään linjaa siirtymiseen Siilitien metroasemalle.
Liityntäliikenne pääkaupunkiseudulla
Liityntäliikenne otettiin pääkaupunkiseudulla käyttöön 1982, kun metroliikenne käynnistyi. Lähijunien syöttöliikenne on vielä vaatimatonta. Nykyinen tilanne esimerkiksi pääradalla on perua kaupunkirataliikenteen aloitusajankohdasta (1972). HKL on esittänyt pääradalle huomattavasti laajempaa liityntäliikennettä, mutta esitys ei mennyt päättävissä elimissä läpi, sillä matkustajat on HKL:lle halvempi kuljettaa busseilla suoraan keskustaan VR:n korkeiden tariffien takia. HKL:n pidemmän aikavälin työohjelmassa oli kuitenkin erillinen liityntälinjastoselvitys, jossa selvitetään mahdollisuuksia lisätä oleellisesti lähijunaliikenteen syöttöliikennettä niin pääradalla, rantaradalla kuin Martinlaaksonkin radalla. Liikennelaitoksen mielestä syöttöliikenne on käyttökelpoista kaikilla raskaan raideliikenteen radoilla.
Liityntäliikenne Tampereella
Tampereella on syöttöliikennettä raitiotielle Kaupin kampuksen ja Hakametsän pysäkeille.
Derek Carr
Derek Dallas Carr (s. 28. maaliskuuta 1991 Fresno, Kalifornia ) on amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa New Orleans Saintsia.
Hänen isoveljensä David Carr oli vuoden 2002 NFL:n varaustilaisuuden ensimmäinen valinta. Molemmat veljekset pelasivat yliopistojalkapalloa Fresnon osavaltionyliopiston joukkueessa.
Brewster (auto)
right|thumb|200px|Vuoden 1915 Brewster Brewster on vuosina 1915–1925 valmistettu yhdysvaltalainen automerkki. Kymmenen vuoden aikana Brewster-tehdas valmisti vain 300 autoa.
Brewster-autojen tuntomerkki oli soikea jäähdyttimen säleikkö. Brewster Knight -mallissa oli 4 536 cm³ nelisylinterinen rivimoottori. Moottorin tyyppi oli luistiventtiilimoottori. Mallissa monet sähkölaitteet olivat vakiovarusteita.
Djiguiya de Koloni
Djiguiya de Koloni on maalaiskunta Sikasson alueen Yanfolilan piirissä Malissa. Sen keskuskylä Koloni sijaitsee 50 kilometriä Yanfolilasta itään. Kunnassa on 6 900 ja keskuskylässä 1 400 asukasta (vuonna 2009).
Liikenneyhteydet ovat heikot varsinkin sadekaudella. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, lehmänpapu, riisi, maapähkinä, puuvilla ja vihannekset. Hedelmätarhat tuottavat mangoja ja cashewpähkinöitä. Tuotantoeläimiä ovat naudat, lampaat, vuohet ja aasit. Lisäksi harjoitetaan keräilyä, käsityöammatteja ja pienimuotoista kaupankäyntiä. Palveluihin kuuluvat alakoulut, yläkoulu ja terveyskeskus.
Viðoy
Viðoy on Färsaarten pohjoisin saari. Se sijaitsee Borðoyn saaresta itään. Viðoyssa on kaksi asutuskeskusta: kaakkoisrannikolla sijaitseva Hvannasund sekä koillisrannikolla sijaitseva Viðareiði. Saarella asuu 597 ihmistä (2013). Saarella on myös viisi vuorta:
Karl Molitor
Karl Molitor (29. kesäkuuta 1920 Wengen – 25. elokuuta 2014 Grindelwald, Bern, Sveitsi) oli sveitsiläinen alppihiihdon olympia- ja MM-mitalisti. Hän edusti aktiiviurallaan Skiclub Wengeniä.
Molitor sijoittui Zakopanen MM-kilpailuissa 1939 syöksylaskussa kolmanneksi. St. Moritzin olympialaisissa 1948 hän sai alppiyhdistetyssä hopeaa ja jakoi syöksylaskun pronssin maanmiehensä Rolf Olingerin kanssa.
Molitor kuoli 25. elokuuta 2014, 94-vuotiaana.
Zimna wojna
Zimna wojna on vuonna 2018 ensi-iltansa saanut draamaelokuva, jonka on ohjannut Paweł Pawlikowski. Se kertoo kahden puolalaisen muusikon Wiktorin (Tomasz Kot) ja Zulan (Joanna Kulig) kylmän sodan aikaisen rakkaustarinan.
Jukka Voutilainen
Jukka Pekka Voutilainen (s. 14. toukokuuta 1980 Kuopio) on suomalainen jääkiekkoilija. Keskushyökkääjänä tai laidalla pelaava Voutilainen on hyvä viimeistelijä ja saa usein vastuuta ylivoimalla.
Ura
Voutilainen on kotoisin Kuopiosta ja on KalPan kasvatti. Voutilainen pelasi KalPassa A-junioriksi asti ja siirtyi kaudeksi 2001–2002 Jokereihin. Voutilainen pelasi kyseisenä kautena seitsemän ensimmäistä SM-liigaotteluaan sekä 11 pudotuspeliottelua ja voitti Suomen mestaruuden. Ensimmäinen täysi liigakausi Voutilaiselle oli 2002–2003. Hän voitti tuolloin tulokkaiden maali- ja pistepörssin.
Kaudeksi 2003–2004 Voutilainen siirtyi HPK:hon. Kausi 2004–2005 oli Voutilaiselle läpimurto hänen tehtyään 42 pistettä. Marraskuussa 2004 Voutilainen valittiin SM-liigan kuukauden pelaajaksi. Hän voitti vuonna 2005 SM-pronssia ja parhaan +/– -tilaston omaavalle pelaajalle jaettavan Matti Keinonen -palkinnon. Kaudella 2006 Voutilainen voitti Suomenmestaruuden.
Kaudeksi 2006–2007 Voutilainen siirtyi HV71:n riveihin. Hän voitti kaudella 2007–2008 Elitserienin mestaruuden ja hänellä oli runkosarjan paras +/– -tilasto. Voutilainen teki myös eniten pisteitä, maaleja ja syöttöjä (9+12=21) Elitserienin pudotuspeleissä 2008. Tuo saldo on Elitserienin pudotuspelien kaikkien aikojen piste-ennätys. Keväällä 2009 Voutilainen voitti Elitserien-hopeaa. Voutilainen on edustanut Suomea Euro Hockey Tour -tasolla.
Voutilainen solmi keväällä 2012 neljävuotisen pelaajasopimuksen kasvattajaseuraansa KalPaan. Ensimmäinen kausi oli pitkälti loukkaantumisten värittämä. Jo ennen kauden alkua Voutilaista vaivasi sitkeä kuumesairaus, jonka takia mies joutui jäämään sivuun useista European Trophy -turnauksen peleistä. Kauden neljännessä ottelussa hän loukkasi polvensa ja joutui olemaan sivussa marraskuun puoliväliin asti. Koko kaudella otteluja kertyi vain 29 kappaletta tehoin 10+7, sillä kausi päättyi jo 22. tammikuuta harjoituksissa tapahtuneeseen loukkaantumiseen. Aluksi aivotärähdykseksi luultu vamma paljastui tarkemmissa tutkimuksissa telahermon vaurioksi, josta toipuminen vie useita kuukausia.
Kaudella 2013–2014 Voutilainen toimi KalPan kapteenina. Kauden lopun hän pelasi lainalla Tapparassa, jossa kausi päättyi hopeamitaliin. Voutilainen oli pudotuspeleissä tehokas etenkin ylivoimalla, tehden kuusi ylivoimamaalia. Kauden 2014–2015 jälkeen Voutilainen siirtyi Saksan DEL-liigan Schwenninger Wild Wingsiin, mutta ei pelannut siellä lainkaan.
Bari (kaupunki)
Bari on Etelä-Italiassa Adrianmeren rannalla sijaitseva kaupunki, joka tunnettiin antiikin aikaan nimellä Barium. Bari on Apulian alueen ja Barin metropolikaupungin pääkaupunki ja tärkein satamakaupunki. Barissa asuu noin 326 000 asukasta, ja se on Italian yhdeksänneksi suurin kaupunki.
Maantiede
Barin vanhakaupunki sijaitsee niemimaalla, jonka toisella rannalla on nykyinen satama, toisella historiallinen satama. Uusi kaupunki levittäytyy rannikolle molemmilla puolilla, ja teollisuusalueet ovat sisämaassa.
Kaupungissa on paljon historiallisesti arvokkaita nähtävyyksiä.
Historia
Barin alueella on ollut asutusta 1500-luvulta eaa. Antiikin kreikkalaiset vaikuttivat alueella, ja muinaiset roomalaiset tekivät siitä Barium-nimisen sataman. Se oli saraseenien linnoitus ja Bysantin kuvernöörin asuinpaikka. Barin piirityksessä normanniseikkailija Robert Guiscard valtasi kaupungin vuonna 1071 ja ajoi näin Bysantin viimeisestä tukikohdastaan Italiasta. Ristiretkeläiset kulkivat kaupungin kautta. 1300-luvulta vuoteen 1558 se oli itsenäinen ruhtinaskunta, mutta päätyi sitten Napolin alaisuuteen ja lopulta yhdistyvään Italiaan 1860. Toisessa maailmansodassa Bari oli 500 000 liittoutuneen sotilaan huoltotukikohta. Barin pommitus oli paha takaisku liittoutuneille, jotka menettivät 17 laivaa, tuhat sotilasta ja paljon rahtia. Satoja siviileitä haavoittui. Myöhemmin paljastui, että räjähtäneestä laivasta oli levinnyt ympäristöön sinappikaasua.
Talous ja palvelut
Kaupungissa toimii muun muassa kemian-, metalli-, tekstiili- ja elintarviketeollisuutta sekä öljynjalostusta. Kaupungissa on yliopisto (Università degli Studi di Bari) ja teknillinen korkeakoulu (Politecnico di Bari). thumb|left|[[Pyhä Nikolaos|Pyhän Nikolaoksen basilika Barissa]]
Ellsworthvuoret
Ellsworthvuoret on noin 321 km pitkä ja 48 km leveä pohjois-eteläsuuntainen vuorijono Etelämantereen länsiosassa Ellsworthinmaalla. Se rajoittuu lännessä Weddellinmerta peittävän Ronnen jäähyllyyn. Ellsworth-vuoret ovat Antarktiksen korkein vuorijono, mutta sen syrjäisen sijainnin vuoksi alueelle pääsy on jopa Etelämantereen mittakaavassa vaikeaa.
Rakenne
Ellsworth-vuoret koostuvat kahdesta erillisestä vuorijonosta. Osia erottaa Minnesotan jäätikkö. Ellsworth-vuorten ikä tunnetaan huonosti. Niiden kiviaines on voimakkasti poimuttunutta sedimenttiä paleotsooiselta maailmankaudelta, mutta vuorten geologia sopii huonosti muuten yhtenäiseen Länsi-Antarktiksen geologiaan. Sen sijaan ne muistuttavat paljon Transantarktisia vuoria.
Sentinel-vuoret
Jonon pohjoisosan muodostavat Sentinel-vuoret (koordinaatit -78.75°N, -83°W). Monet Sentinel-vuorten huipuista nousee yli neljän kilometrin korkeuteen ja jonoon kuuluukin mm. koko Etelämantereen korkein huippu, Vinsonin massiivi (4892m). Muista huipuista mainittakoon suomalaisen Veikka Gustafssonin valloittama Mount Sisu. Vuoriston löysi Lincoln Ellsworth Antarktiksen ylilennollaan vuonna 1935 ja nimesi sen ilmaistakseen vuorten merkityksen maamerkkinä jäätikön keskellä (sana sentinel tarkoittaa vartiomiestä). Vuoristo kartoitettiin vuosina 1958–1961.
Venäjän sosiaalidemokraattisen työväenpuolueen 2. edustajakokous
'''Venäjän sosiaalidemokraattisen työväenpuolueen (VSDTP) 2. edustajakokous''' järjestettiin 30. heinäkuuta – 23. elokuuta 1903. Kokous aloitettiin alun perin Brysselissä, josta se joutui kuitenkin siirtymään viranomaisten painostuksen vuoksi Lontooseen. Lontoossa kokouspaikkana toimi 107 Charlotte Street, joka tunnettiin ”englantilaisena klubina” näin ollen se sopi hyvin salaisen kokouksen pitopaikaksi. Kokoukseen osallistui 43 täysvaltaista delegaattia, joilla oli käytössään vähintään yksi ääni. Lisäksi kokouksessa oli mukana 14 delegaattia neuvoa-antavalla äänioikeudella. Seitsemällä delegaatilla oli käytössään kaksi ääntä, heidän joukossaan mm. Julius Martov ja Vladimir Lenin. Kokouksen puheenjohtajana toimi Georgi Plehanov. Vuoden 1903 edustajakokouksessa puolue jakaantui ensi kerran Leninin johtamiin bolševikkeihin sekä Plehanovin ja Martovin johtamiin menševikkeihin.
Kokous
pienoiskuva|upright=0.5|Bolševikkien johtohahmo Vladimir Lenin. Edustajakokouksen asialistalla oli 20 kohtaa, joiden läpikäymiseen käytettiin kaikkiaan 37 istuntoa. Asialistalla käsiteltiin muun muassa puolueohjelmaa, juutalaisten asemaa, kansallisuuskysymystä sekä vapun juhlintaa.
Kokouksella oli suuri merkitys VSDTP:n sisäisessä jakaantumisessa. Tärkeimmäksi kysymykseksi kokouksessa nousi puolueen sääntöjen ja jäsenyyskriteerien muotoilu. Jäsenyyskysymyksessä olivat vastakkain Vladimir Leninin ja Julius Martovin näkemykset. Lenin halusi pitää puolueen jäsenyyden vain vallankumouseliitin piirissä. Hän uskoi, että näin puolueesta tulisi kurinalainen vallankumouksen johtojoukko. Hän oli valmis hylkäämään demokraattisen yhteistyön ja hyväksyi voimakeinojen käytön. Martov halusi kehittää puoluetta enemmän avoimuuteen jäsenyyskriteerien suhteen. Martovin näkemys oli tehdä puolueesta isojen kansanjoukkojen puolue ja pyrkiä toimimaan aluksi demokraattisessa yhteistyössä liberaalien kanssa. Martovin kanta voitti ääniin 28–23. Kokouksen edetessä voimasuhteet kääntyivät Leninin ryhmän eduksi, tästä syystä heitä alettiin kutsua bolševikeiksi (enemmistö). Martovin ryhmittymästä alettiin puolestaan käyttää nimitystä menševikit (vähemmistö).
Juutalaisten asemasta puolueessa käytiin kovasanaista keskustelua. Juutalaisjärjestö Bund vaati itselleen yksinoikeutta toimia juutalaisiin liittyvissä asioissa. Kysymys oli siitä tulisiko juutalaisten toimia puolueessa erillisasemassa vai sulautua täysin venäläiseen työväenliikkeeseen. Asiaa käsiteltäessä jyrkimmät puheenvuorot käytiin Bundin johtaja Mark Liberin ja myös juutalaisen, mutta erillisasemaa vastustavan Lev Trotskin välillä. Lopulta juutalaisilla todettiin olevan oikeus oman kulttuurinsa edistämiseen, muttei mitään poliittista erityisasemaa puolueen sisällä.
Kansallisuuskysymykseen liittyen puolue lupasi tukea kaikkia vallankumouksellisia ja oppositiomielisiä ryhmittymiä, riippumatta siitä olivatko nämä venäläisiä vai vähemmistökansoihin kuuluvia. VSDTP:n suhtautuminen vähemmistokansallisuuksiin oli siis käytännössä samankaltainen kuin Bundin itsemääräämisoikeuteen liittynyt kanta.
Kokouksen jälkeen
Toisen edustajakokouksen seurauksena VSDTP jakautui kahtia. Molemmat osapuolet alkoivat pitää omia kokouksiaan, mutta 4.edustajakokouksessa ryhmittymät palasivat saman pöydän ääreen. VSDTP:n sisäinen hajaannus jatkui kuitenkin läpi puolueen olemassaoloajan. Monet menševikit liittyivät Venäjän vallankumouksen aikana bolševikkeihin, näistä merkittävimpinä muun muassa Lev Trotski ja Adolf Joffe. Toisen puoluekokouksen valinnat saattoivat kuitenkin seurata monia menševikkipuolen valinneita läpi elämän, esimerkiksi Stalin käytti Trotskin vuoden 1903 valintaa asettua menševikkien puolelle häntä vastaan myöhemmin 1920-luvun valtataistelussa.
Transformers: The Last Knight (soundtrack)
Transformers: The Last Knight – Music from the Motion Picture on 21. kesäkuuta 2017 ilmestyneen yhdysvaltalaisen elokuvan Transformers: Viimeinen ritari sävellyksiä sisältävä soundtrack. Sävellykset on tehnyt Steve Jablonsky. Toisin kuin aiempien Transformers-elokuvien sävellykset, näiden kesto oli yli kaksi tuntia.
Evtek
Evtek-ammattikorkeakoulu (ent. Espoon-Vantaan teknillinen oppilaitos) perustettiin teknillisenä oppilaitoksena vuonna 1985 ja vakinaistettiin ammattikorkeakouluksi ensimmäisten joukossa 1996. Evtekin tekniikan koulutusalalla oli 12 tekniikan koulutusohjelmaa, joista valmistui insinööriksi (AMK) tai Bachelor of Engineeringiksi (B.Eng). Tekniikan alan yksiköt sijaitsivat Leppävaarassa Espoossa ja Myyrmäessä Vantaalla. Myös liiketalouden yksikkö, jossa koulutetaan tradenomeja oli Myyrmäessä. Evtekin Muotoiluinstituutti sijaitsi Vantaalla Tikkurilassa. Koulutukset kestivät keskimäärin 3,5–4 vuotta. Evtek ja Helsingin ammattikorkeakoulu Stadia yhdistyivät 1. elokuuta 2008 uudeksi Metropolia Ammattikorkeakouluksi.
Prefekti
Prefekti oli viranhaltija Rooman valtakunnassa. Aluksi prefekteillä oli vain sotilastehtäviä. Esimerkiksi Rooman liittolaisten auxilia-joukkoja johti yleensä prefekti. Keisariajalla ainoastaan keisari sai nimittää prefektit ja tähän aikaan alettiin myös nimittää prefektejä siviilivirkoihin.
Keisariajalla pretoriaanikaartin prefektistä (praefectus praetorio) tuli tärkeä henkilö, koska kaarti saattoi päättää, kenestä tuli keisari.
Myöhempinä aikoina prefektillä on tarkoitettu monien erityyppisten tehtävien haltijoita.
Eeva Kärkkäinen
Eeva Kärkkäinen (s. 13. lokakuuta 1989) on suomalainen poliitikko ja politiikan taustavaikuttaja. Hän on opiskellut valtiotieteitä Uppsalan yliopistossa ja Helsingin yliopistossa. Koulutukseltaan Kärkkäinen on valtiotieteiden maisteri.
Puolustuskiinteistöt
Puolustuskiinteistöt on Suomen valtion liikelaitos ja Senaatti-kiinteistöjen tytäryhtiö. Se vastaa Puolustusvoimien sekä sen strategisten kumppanien kiinteistöjen hallinnoinnista ja ylläpidosta.
Eeva Kärkkäinen
Kärkkäinen on toiminut useiden keskustalaisten ministereiden erityisavustajana, mukaan lukien Juha Sipilä, Mika Lintilä, Katri Kulmuni, Hanna Kosonen, ja Annika Saarikko. Ennen erityisavustajan tehtäviä Kärkkäinen työskenteli politiikan toimittajana Suomenmaassa sekä MustReadissa. Hän myös kommentoi politiikkaa MTV:n Pöllöraadissa.
Puolustuskiinteistöt
Puolustushallinnon rakennuslaitos (1994–2020)
Suomen puolustusministeriön alaisuudessa toiminut Puolustushallinnon rakennuslaitos perustettiin vuonna 1994 ja vuoteen 2003 asti se tuotti Puolustusvoimien rakennuskiinteistöjen ylläpitopalvelut.
Tammikuussa 2003 Puolustusvoimien kiinteistöomaisuus siirrettiin Senaatti-kiinteistöjen haltuun. Rakennusten siirrosta huolimatta niiden ylläpito ja huolto päätettiin säilyttää puolustushallinnon rakennuslaitoksella, josta tehtiin nettobudjetoitu virasto. Rakennuslaitoksella oli noin 1500 työntekijää eri puolilla maata.
Eeva Kärkkäinen
Kärkkäinen valittiin Helsingin Keskustan pormestariehdokkaaksi joulukuussa 2020. Kärkkäinen on ollut aiemmin ehdolla kuntavaaleissa ja eduskuntavaaleissa. Vuoden 2019 eduskuntavaaleissa Helsingin vaalipiirissä Kärkkäinen sai 1125 ääntä eikä tullut valituksi. Vuoden 2017 kuntavaaleissa Helsingissä Kärkkäinen sai 177 ääntä eikä tullut valituksi ja on toiminut sen jälkeen Terhi Peltokorven varajäsenenä Helsingin kaupungin kulttuuri- ja vapaa-aikalautakunnassa.
Suomen Ilmailuliitto
Suomen Ilmailuliitto – Finlands Flygförbund ry (SIL) on suomalainen urheilu- ja harrasteilmailun valtakunnallinen keskusjärjestö. Nykyisen järjestön edeltäjä, Suomen Ilmapuolustusliitto, perustettiin vuonna 1919. Nykymuotoinen ilmailuliitto on perustettu 1944.
Puolustuskiinteistöt
Puolustushallinnon rakennuslaitos (1994–2020)
Alkuvuonna 2012 puolustusministeriö asetti työryhmän miettimään puolustushallinnon tilahallintaa.
Tammikuussa 2014 puolustusministeriön työryhmä esitti puolustusministeri Carl Haglundille toimittamassaan raportissa kahta vaihtoehtoa puolustushallinnon tilahallinnan järjestämiseen. Puolustushallinnon rakennuslaitoksessa voitaisiin joko toteuttaa organisaatio- ja johtamismalliuudistus tai se voitaisiin yhdistää Senaatti-kiinteistöihin. Ryhmä ei ottanut kantaa vaihtoehtojen paremmuuteen.
Suomen Ilmailuliitto
Historia
Suomen ilmailuliitto syntyi nykyisessä muodossaan syksyllä 1944, jolloin liittoutuneiden valvontakomissio kielsi 1919 perustetun Suomen Ilmapuolustusliiton (SIPL) toiminnan. Se oli ollut siihen asti puolustusministeriön rahoittama. Rahoituksen avulla SIL:n keskuksella Jämijärvellä oli muun muassa purjelentokoneiden valmistusta. Jämin ilmailukoulun SIL perusti vuonna 1935. Johtavat kouluttajat olivat ilmavoimien upseereita. Jämijärvi joutui valvontakomission tarkastuksen seurauksena poistamaan muun muassa maastoon tehdyn ison Suomen ilmavoimien hakaristin.
Sen toiminta lakkautettiin ja yhdistyksen omaisuus ja velat siirrettiin vuonna 1919 perustetulle pienelle Suomen Ilmailuklubille, joka muuttui pian Suomen Ilmailuliitoksi.
Puolustuskiinteistöt
Puolustushallinnon rakennuslaitos (1994–2020)
Kesäkuussa 2020 Rinteen hallitus päätti perustaa Senaatti-kiinteistöille tytärliikelaitoksen, Puolustuskiinteistöt. Muutoksella haluttiin vähentää puolustusvoimien toimitilakustannusten nousua.
Suomen Ilmailuliitto
Historia
SIL:n alku oli hankala, koska valtion rahoitus oli päättynyt ja siviililentäminen oli vuoden 1945 ajan kiellettyä. Purjelento kuitenkin jatkui suosittuna 1940-luvullakin. Vuoden 1950 lopussa SIL perusti Jämijärven Puu ja Metalli Oy:n valmistamaan kerhoille purjelentokoneita. Se toimi yhtiönä noin viisi vuotta, mutta jatkoi toimintaa vielä 1960-luvun alkuun. Se valmisti PIK-3c Kajava ja Scleicher Ka-4 Rhönlerche -koneita. Vuonna 1962 K. K. Lehtovaara Oy otti tuotannon haltuunsa – se valmisti 52 kpl PIK 16c-konetta, joista 40 meni vientiin.
Luettelo Jokioisten julkisista taideteoksista ja muistomerkeistä
Luettelo Jokioisten julkisista taideteoksista ja muistomerkeistä sisältää Jokioisten kunnassa olevat pysyvät patsaat, muistomerkit ja muistolaatat.
Puolustuskiinteistöt
Puolustushallinnon rakennuslaitos (1994–2020)
Rakennuslaitos lakkautettiin, kun sen toiminta siirtyi Puolustuskiinteistöille 1.1.2021.
Puolustuskiinteistöt (2021–)
Puolustuskiinteistöt aloitti toimintansa tammikuussa 2021. Sen työntekijöinä aloittivat niin Puolustushallinnon rakennuslaitoksessa kuin Senaatti-kiinteistöissä Puolustusvoimien tila-asioista vastanneet henkilöt. Osa rakennuslaitoksen henkilöstöstä siirtyi Senaatti-konsernin yhteisiin palveluihin. Puolustuskiinteistöillä oli noin 1100 työntekijää. Puolustuskiinteistöjen toimitusjohtajana aloitti tekniikan tohtori Matias Warsta, joka oli toiminut aiemmin puolustushallinnon rakennuslaitoksen johtajana. Puolustusvoimat hyötyi muutoksesta siten, että se voi hoitaa kaikki kiinteistöihinsä liittyvät asiat yhden organisaation kanssa. Huhtikuussa Puolustuskiinteistöt kertoi rakentavansa Satakunnan lennoston alueelle Tampere-Pirkkalan lentoasemalle noin viiden hehtaarin asfalttipäälysteisen rahtialueen. Uudella rahtialueella eriytetään siviili- ja sotilasrahdit toisistaan.
Suomen Ilmailuliitto
Historia
Liitto järjesti Helsinki-Malmin lentoasemalla moottorilentokursseja ensi kertaa jo kesällä 1953, ja vuonna 1985 liitto rakennutti kentälle oman toimitalon. Talossa ovat Ilmailuliiton toimiston ja luokkatila, sekä aiemmin myös SIL-Shop -ilmailutarvikemyymälä, jonka toiminta myytiin Suomen Ilmailukauppa Oy:lle 15. marraskuuta 2012.
Puolustuskiinteistöt
Puolustuskiinteistöt (2021–)
Kesäkuussa 2022 Puolustuskiinteistöt kertoi peruskorjaavansa kaikki Puolustusvoimien majoitus-, työskentely- ja opiskelurakennukset vuosikymmenen loppuun mennessä. Puolet kasarmeista oli peruskorjattu 2000-luvulla.
Dareios II
pienoiskuva|pysty|Dareios II:n [[Kohokuva|reliefi Persepoliksessa.]] Dareios II oli Persian kuningas 424–404 eaa. Hänen syntymänimensä oli Okhos. Hänestä käytetään joskus lisänimeä Nothos (Äpärä, kreikaksi νοθος).
Suomen Ilmailuliitto
Jäsenistö
Ilmailuliitto jakaa jäsenet viiteen ryhmään: varsinaisiin-, henkilö-, nuoriso-, perhe- ja kannattavia jäseniin. Varsinaisiksi jäseniksi otetaan rekisteröityjä yhdistyksiä ja muita oikeuskelpoisia yhteisöjä ja säätiöitä, joiden toiminta liittyy läheisesti urheilu- tai harrasteilmailuun.
Liitolla oli vuoden 2020 lopulla 8 290 jäsentä, joista 6 641 oli jäsenmaksun maksaneita henkilöjäseniä ja 192 jäsenyhdistyksiä.
Dareios II
Dareios II oli Artakserkses I:n ja babylonialaisen Cosmartideneen poika. Dareios oli Hyrkanian satraappi kun Artakserkses kuoli. Hänen velipuolensa Kserkses II:sta tuli kuningas mutta Sogdinianus murhaututti hänet ja kaappasi vallan. Okhos kapinoi Sogdinianusta vastaan ja kukisti tämän lyhyen valtataistelun jälkeen.
Puolustuskiinteistöt
Organisaatio
Vuonna 2022 Senaatti-konserniin kuului
Suomen Ilmailuliitto
Organisaatio ja toiminta
Ilmailuliitto julkaisee Ilmailu-lehteä, joka on ilmestynyt vuodesta 1937 alkaen. Lehti on aiemmin ilmestynyt 10 kertaa vuodessa ja vuodesta 2020 alkaen paperisena 6 kertaa vuodessa.
Puolustuskiinteistöt
Organisaatio
Puolustuskiinteistöt vastaa nimensä mukaisesti Puolustusvoimien kiinteistöistä ja on sen strateginen kumppani. Puolustuskiinteistöt tuottaa Puolustusvoimille ja tämän määrittämille kumppaneille tilapalvelut ja vastaa siitä, että maanpuolustukseen varatut tilat ovat käyttövalmiina kaikissa turvallisuustilanteissa.
Dareios II
Dareios oli naimisissa sisarpuolensa, Artakserkseen ja Andian tyttären, Parysatiksen kanssa.
Maidlan kartano
thumb|Maidlan kartanon päärakennus
Dareios II
Sen jälkeen kun Ateena oli kärsinyt tappion Sisiliassa Dareios otti aktiivisesti osaa Peloponnesolaissotaan ja liittoutui Spartan kanssa. Vuonna 408 eaa. hän lähetti poikansa Kyyroksen Vähään-Aasiaan johtamaan sotatoimia.
Maidlan kartano
Ensi maininta Maidlan kartanosta on 1400-luvulta, mutta samannimisestä kylästä on tietoja jo 1200-luvulta. Kartanon perusti Hinke Maydell. Vuonna 1499 kartano siirtyi Otto Tuvelle, sitten 1529 Bremenille, sen jälkeen 1619 Brackeleille ja lopulta 1689 von Wrangelille 200 vuodeksi. Vuodesta 1890 sen omisti Oskar Löwis of Menar. Kartano takavarikoitiin vuoden 1919 maareformin yhteydessä.
Dareios II
Dareios II kuoli vuonna 404 eaa. ja hänen pojastaan Artakserkses II:sta tuli kuningas. Nuorempi poika Kyyros ei tyytynyt tähän vaan yritti kaapata vallan kreikkalaisten palkkasoturien avustamana, tässä kuitenkaan onnistumatta.
Maidlan kartano
Kartanon barokkityylisen päärakennuksen rakennutti vuosina 1764–1767 Georg Ludwig von Wrangel. Vuodesta 1925 siinä on toiminut koulu. Varsinkin kesäisin kartano tarjoaa myös palveluita: tiloja vuokrataan konsertteja, kokouksia ja muita tilaisuuksia varten.
Suomen Ilmailuliitto
Organisaatio ja toiminta
Ilmailuliitto tarjoaa jäsenilleen muun muassa ryhmätapaturmavakuutuksen, joka on voimassa ilmailulajeja harrastettaessa. Ilmailuliitto edustaa Suomessa moottorilennon SIL PPL -koulutusjärjestelmää.
SIL:n toiminta on rahoitettu pääasiassa sen jäsenmaksuista saamilla tuloilla. Seuraavaksi suurin tuloerä oli liiton julkaisutoiminta, Ilmailu-lehti.
Hôtel Ritz Paris
thumb|300px|Ritzin puutarhakahvila. Teos on [[sveitsiläisen taiteilijan Pierre-Georges Jeanniot'n tuotantoa.]] Hôtel Ritz Paris on luksushotelli Place Vendômella Pariisissa Ranskassa. Sveitsiläinen César Ritz avasi hotellin 1. kesäkuuta vuonna 1898. Sen julkisivun on suunnitellut arkkitehti Jules Hardouin Mansart. Hotelli oli 2010-luvun alussa suljettuna restauroinnin vuoksi ja avattiin jälleen vuonna 2014.
Suomen Ilmailuliitto
Kilpailut ja ennätykset
Ilmailuliitto on Kansainvälisen ilmailuliiton FAI:n (Fédération Aéronautique Internationale) jäsenjärjestö Suomessa. Ilmailuliitto myöntää urheiluilmailun kansainväliset kilpailulisenssit. SIL on Suomen Olympiakomitea n jäsen.
Håvard Rugland
Håvard Rugland (s. 7. lokakuuta 1984 Ålgård ) on norjalainen amerikkalaisen jalkapallon pelaaja, pelipaikaltaan potkaisija.
Suomen Ilmailuliitto
Kilpailut ja ennätykset
Ilmailuliitto on järjestänyt eri lajien SM-kisat ja kansainvälisiä kilpailuja, kuten esimerkiksi:
Håvard Rugland
YouTube-videon kautta kuuluisuuteen noussut Rugland teki huhtikuussa 2013 sopimuksen NFL-liigan Detroit Lionsin kanssa, vaikkei ollut koskaan aiemmin pelannut yhtään amerikkalaisen jalkapallon ottelua. Hän taisteli harjoituskaudella pelipaikasta yhdessä kokeneen David Akersin kanssa, joka lopulta vei Lionsin potkaisijan pestin.
Hôtel Ritz Paris
Hotellista on muodostunut useiden varakkaiden ja kuuluisten ihmisten suosikkihotelli. Esimerkiksi Greta Garbo, Ernest Hemingway, kuningas Edvard VIII, Marcel Proust ja Charlie Chaplin ihastuivat siihen. Ranskalainen muotikuningatar Coco Chanel taas asui hotellissa jopa yli 30 vuoden ajan, ja hänen muistokseen yksi hotellin sviiteistä on nimetty hänen mukaansa. Nimikkosviitin ovat Cocon lisäksi saaneet Ernest Hemingway, F. Scott Fitzgerald sekä Elton John.
Suomen Ilmailuliitto
Koulutuskeskus
Ilmailuliiton opettajakoulutus tapahtuu Suomen Urheiluilmailuopistossa Räyskälässä.
Hôtel Ritz Paris
Vuonna 1979 hotelli myytiin egyptiläiselle liikemiehelle Mohamed Al-Fayedille. Hotelli oli myös se paikka, josta Walesin prinsessa Diana ja hänen miesystävänsä Dodi Al-Fayed, hotellin omistajan poika, lähtivät autonkuljettaja Henri Paulin johdolla automatkalle, joka päättyi pariskunnan kuolemaan.
Barin maakunta
Maakunta sijaitsi Apuliassa, niemimaan ”saappaankoron tyvessä” Etelä-Italiassa. Se käsitti noin 5 138 neliökilometrin laajuisen alueen. Maakunnan asukasluku oli toiminnan päättyessä noin 1,3 miljoonaa. Maakunnassa oli 41 kuntaa.
Vuonna 2009 seitsemän kuntaa Barin pohjoisosista liitettiin uuteen Barletta-Andria-Tranin maakuntaan.
Rievä
Ohrarievä eli rievä (Tampereen murteella ”riävä”) on Pirkanmaan Tampereelta lähtöisin oleva suomalainen perinneleipä, jonka (ainakin erään reseptin) keksijäksi on julistautunut Ståhlbergin leipomo. Rievä on vaalea hiivaleipä, joka valmistetaan yleensä ohra- ja vehnäjauhoista (likimain 50/50-suhteella), mutta siihen voidaan lisätä myös kaurahiutaleita tai -jauhoa. Rievä on yksinkertainen leipä valmistaa, ja sen tunnistaa tyypillisestä pyöreästä muodosta ja haarukalla pistellyistä rei'istä. Rievä syödään perinteisesti uunituoreena voin kanssa.
Rievät kuuluvat perinteiseen pirkanmaalaiseen leipomiskulttuuriin. Tarinan mukaan ensimmäiset rievät leivottiin 1950-luvulla, koska Ståhlberg ja Raekallio tulivat vahingossa ostaneeksi suuren määrän ohrajauhoja. Kun he miettivät, mitä jauhoilla tehtäisiin, syntyi ajatus ohraleivästä. Ståhlberg ja moni muu paikallinen leipomo valmistavat yhä tätä Pirkanmaalla suosittua leipää.
Leppäkorpi (Pori)
Leppäkorpi on Porin 31. kaupunginosa Länsi-Porissa. Etäisyys keskustaan on noin kuusi kilometriä, Leppäkorpi on Porin keskustaajaman reuna-alueita. Leppäkorven naapurikaupunginosat ovat idässä Tuorsniemi ja pohjoisessa Pietniemi. Leppäkorvesta länteen ja etelään päin mentäessä alkaa haja-asutusalue.
Leppäkorven alue on Vanhakartanon tilan entistä peltoa, jonka rakentaminen aloitettiin 80-luvun alussa. 1990-luvun alkuun mennessä alue oli lähes täyteen rakennettu. Alueen kaavoittamista aikoinaan ajoi voimakkaasti muun muassa. demareiden kansanedustaja Mikko Elo, joten alue on kulkenut kansan suussa myös "Elo-vainio" -nimellä. Alue koostuu rivi- ja omakotitaloista. Alueella ei ole juurikaan palveluita, sillä Leppäkorvessa toiminut K-kauppa lakkautettiin huhtikuussa 2005. Kunnallisista palveluista alueella on pieni esikoulu 5–6 vuotiaille ja päiväkoti 1–5 vuotiaille.
Lordi
Lordi on Britanniassa käytettävä ylhäisaatelista asemaa ilmaiseva arvonimi. Lordi on myös Yhdistyneen kuningaskunnan parlamentin ylähuoneen jäsenelle kuuluva arvonimi. Vastaavan naispuolisen henkilön arvonimi on Lady. Lordi-sana sisältyy lisäksi eräihin brittiläisiin arvonimiin ja kruununvirkoihin, kuten Sealord (merilordi), Lord High Chancellor (lordikansleri) tai Lord Mayor (Lontoon ylipormestari).
Englannin kielessä "lord" voi tarkoittaa myös feodaalista kartanonherraa tai yksinkertaisesti ylimystä muidenkin maiden kuin Yhdistyneen kuningaskunnan historiasta puhuttaessa. Suomenkielistä muotoa "lordi" käytetään kuitenkin vain Britteinsaarten historian yhteydessä.
Englannin lord-sanalla on asiayhteyden mukaan muitakin merkityksiä, kuten isolla alkukirjaimella kirjoitettuna kristinuskon Jumalan kutsumanimi ("Herra").
Seigneurie
McLaren MP4-30
McLaren MP4-30 on brittiläisen Formula 1 -talli McLarenin käyttämä auto kaudella 2015. Autolla kilpailivat Jenson Button sekä paluun talliin tehnyt espanjalainen Fernando Alonso.
MP4-30 oli ensimmäinen Hondan moottoreita käyttävä McLaren-auto sitten vuonna 1992 käytetyn McLaren MP4/7A:n. Vuosina 1995–2014 talli käytti Mercedeksen voimanlähteitä.
Auton debyyttikisa oli vuoden 2015 Australian GP. Avauskilpailussa testionnettomuudessa loukkaantunutta Alonsoa tuurasi testikuljettaja Kevin Magnussen. Kilpailussa Magnussen ei kuitenkaan päässyt lähtöruudukkoon asti, sillä hänen moottorinsa hajosi ulostulokierroksella ennen lähtöruudukkoa. Jenson Button onnistui kuitenkin tuomaan oman autonsa maaliin saakka 11. sijalla, jääden maaliin selviytyneistä ainoana ilman MM-pisteitä.
Etelä-Suomi
Etelä-Suomi voi viitata seuraaviin asioihin:
Maila Karimaa
Maili Ester Aulikki Ojanne, kirjailijanimi Maila Karimaa (12. heinäkuuta 1907 – 23. elokuuta 1935 Masku) oli suomalainen ylioppilas ja kirjailija.
Maili Ojanteen vanhemmat olivat Pyhärannan ja Maskun kirkkoherra Otto Erhard Ojanne (1878–1939) ja Estrid Emma Karolina Hartman (1878–1939). Hän pääsi ylioppilaaksi 1927 Uudenkaupungin yhteislyseosta. Hän opiskeli ajoittain oikeustiedettä Helsingin yliopistossa, mutta terveysongelmat vaikeuttivat opintoja. Vuonna 1931 Ojanne julkaisi Maila Karimaan nimellä romaanin "Elämän odotus". Hän oli mukana Lotta Svärd-järjestön toiminnassa ja toimi kotipaikkakuntansa Lotta Svärd-yhdistyksen sihteerinä. Maili Ojanne kuoli 28-vuotiaana kotonaan Maskun pappilassa.
The Good Son (albumi)
The Good Son on Nick Cave and the Bad Seedsin albumi, joka julkaistiin 17. huhtikuuta 1990. Edellisen albumin, synkän Tender Preyn, jälkeen tyyli vaihtui – joidenkin fanien harmiksi – rennommaksi ja lämpimämmäksi.
Albumi debytoi Suomen virallisen listan sijalla 39.
Vuorioikeus
Vuorioikeus (vuorikäräjät) oli 1700-luvun Ruotsin tapa hallita ruukkeja ja yleensäkin raudantuotantoa. Rautahallintoa johti vuorikollegio, kaivosalan keskusvirasto joka sijaitsi Tukholmassa. Paikallisvalta kuului vuorimestareille, jotka jakoivat maan vuorimestaripiireihin. Suomessa oli kolme  vuorikäräjäpiiriä: Uudenmaan, Hämeen sekä Turun- ja Porin läänit muodostivat ensimmäisen piirin, toisen Vaasan ja Oulun läänit sekä kolmannen Viipurin, Kuopion ja Mikkelin läänit. Vuorimestari tarkasti ruukkien toiminnan ja toimi vuorikäräjien puheenjohtajana kussakin ruukissa kerran vuodessa. Käräjät käsittelivät oikeudellisia, hallinnollisia ja tuotannollisia kysymyksiä.
Suomen siirryttyä Venäjän valtaan 1809 jäi vuorikäräjille vain rikosoikeudelliset tehtävät, ja 1854 Suomen vuorikäräjät lakkautettiin kokonaan
Uudet protestilaulut
Uudet protestilaulut on Irwin Goodmanin C-kasetti, joka ilmestyi vuonna 1983. Nauhan kappaleet on julkaistu ainoastaan edellä mainitussa formaatissa. Lauluissa arvostellaan politiikkaa ja talouselämää. Kasetin kaikki kappaleet on säveltänyt ja sanoittanut Tapani Koivisto. Kasetin kappaleet julkaistiin uudelleen seuraavana vuonna kasetilla Manun valtakunta.
Kurse
Kurse on Marvel-kustantamon sarjakuvissa esiintyvä superroisto. Hahmon loi Walter Simonson. Kursen ensiesiintyminen tapahtui amerikkalaisen Thor -lehden numerossa 347 (1984).
Historia
Kurse syntyi alun perin mustaksi haltiaksi ja tunnettiin nimellä Algrim Vahva kokonsa ja voimansa vuoksi. Hän taisteli herransa Malekith Kirotun käskystä Thoria vastaan, muttei kyennyt voittamaan tätä. Malekith avasi ovelasti kätketyn ansakuopan, johon molemmat taistelijat putosivat. Thor pelasti itsensä täpärästi taisteluvasaransa Mjolnirin avulla, mutta Algrim putosi sulaan laavaan.
Käydessään Thorin kimppuun Algrim, joka nimesi itsensä uudelleen Kurseksi, kuitenkin haavoitti Margaret Poweria, Voimajengin jäsenten äitiä. Samalla Thor varusti itsensä lumotulla vyöllä, joka kaksinkertaisti hänen voimansa. Tuonpuoleinen ei kuitenkaan pitänyt ideasta ja vastasi haasteeseen voimistamalla Kursea edelleen tasolle, jonka tarkka raja ei ole tiedossa.
Kurse heräsi myöhemmin ja tajusi että Malekith, ei Thor, oli vastuussa hänen kärsimyksistään. Himoten kostoa Kurse lähti etsimään entistä herraansa ja onnistui surmaamaan tämän. Surmatyön tehtyään Kurse kuitenkin taantui lapsenomaiseksi hahmoksi ja itse Odin nimesi hänet asgardilaiseksi.
Kurse toimii Asgardin lasten suojelijana ja oli onnellinen toimessaan, kunnes kuoli suojellessaan näitä Lokilta ja tämän pahuuden armeijoilta.
Voimat ja varusteet
Ollessaan vielä Algrim Vahva, ei Kursen fyysinen voimataso ole tiedossa. Hän kuitenkin oli voimakkain mustista haltioista. Algrim oli kuitenkin heikompi Thoria, joka nostaa noin 100 tonnia (joka on ylin voimaluokitus Marvel-universumissa). Tuonpuoleisen muokattua Algrimista Kursen tämän voimataso kasvoi vaikuttavasti. Käsittelyn jälkeen Kursen voimataso on tuntematon, mutta hänellä on yli kaksinkertaiset voimat Thoriin verrattuna.
Yli-inhimilliset fyysisten voimiensa lisäksi Kurse on hyvin kestävä. Hän selvisi vaurioitta jäätyään romahtavan pilvenpiirtäjän teräsrakenteiden alle. Tuonpuoleisen käsittelyn jälkeen Kursen haarniska on orgaaninen osa häntä ja kasvaa Kursen mukana. Kurse selviää myös valtamerien syvimpien kohtien murskaavasta paineesta vaikeuksitta ja kykenee ilmeisesti elämään ilman happea.
Rajoitukset
Kuten muutkin mustat haltiat, myös Kurse on yliherkkä raudalle. Isku raudasta saattaa haavoittaa häntä kuolettavasti, vaikka isku samalla voimalla jostain toisesta materiaalista ei vaikuttaisi häneen lainkaan.
Kursen persoonallisuus kärsi hänen pudottuaan laavaan. Hänen voimakas vihansa saattaa sokaista hänet niin, ettei hän kykene ajattelemaan järkevästi.
Valmiuslaki
Valmiuslaki on Suomen lainsäädäntöön kuuluva laki, joka on säädetty perustuslain säätämisjärjestyksessä. Lain tarkoituksena on antaa viranomaisille riittävät toimivaltuudet sota-aikana ja muissa poikkeusoloissa. Puolustustilan (sodan) aikana voimassa on lisäksi puolustustilalaki, jonka määräykset ohittavat valmiuslain. Molemmat lait yhdessä muodostavat valmiuslainsäädännön. Nykyinen valmiuslaki ja sen samanniminen edeltäjä (1080/1991) suunniteltiin korvaamaan aiemmin useisiin eri lakeihin hajautettuja poikkeusolosäädöksiä.
Valmiuslaki otettiin Suomessa käyttöön koronaviruspandemian hillitsemiseksi vuosina 2020 ja 2021. Suuri osa lain kohdista ei kuitenkaan kosketa kulkutautien muodostamaa poikkeustilaa.
Lain tarkoitus
Valmiuslailla pyritään varmistamaan väestön turvallisuus ja yhteiskunnan toimivuus poikkeusoloissa. Sitä sovelletaan vain koko yhteiskuntaa koskevissa kriisitilanteissa. Laajalle levinnyt vaarallinen tartuntatautikin voi nykyisin olla syynä lain sisältämien toimivaltuuksien käyttämiseen. Lain avulla pyritään terveydenhuollon ja väestön toimeentulon turvaamiseen, väestönsuojelun toteuttamiseen sekä elinkeinoelämän tärkeimpien osien turvaamiseen. Uusi laki on entistä laajempi ja yksityiskohtaisempi, jotta jo normaalioloissa tiedettäisiin, millaisia viranomaisvaltuuksia poikkeusoloissa saatetaan joutua käyttämään.
Poikkeusolot
Poikkeusoloja tämän lain 3 §:n mukaan ovat:
Lain käyttämisen edellytys on, ettei tilannetta voi hallita viranomaisten normaalein toimivaltuuksin.
Valmiuslain käyttöönottaminen
Valtioneuvosto säätää valmiuslain mukaisten toimivaltuuksien soveltamisen aloittamisesta asetuksella todettuaan yhteistoiminnassa tasavallan presidentin kanssa, että maassa vallitsee poikkeusolot. Käyttöönottoasetus tehdään koskemaan joko koko maata tai osaa siitä. Asetuksessa on määriteltävä, mitkä toimivaltuudet otetaan käyttöön. Se voi olla voimassa enintään kuusi kuukautta ja se on vietävä välittömästi eduskunnan käsiteltäväksi. Mikäli käyttöönottoasetusta ei ole viikon kuluessa säätämisestä toimitettu eduskunnalle, se raukeaa. Eduskunta päättää, jääkö asetus voimaan vai kumotaanko se osittain tai kokonaan.
Kiireellisessä tapauksessa voidaan valtioneuvoston asetuksella säätää, että valmiuslain toimivaltasäännöksiä voidaan soveltaa välittömästi. Tällainen asetus voidaan antaa enintään kolmeksi kuukaudeksi, ja se on välittömästi saatettava eduskunnan käsiteltäväksi. Myös kiireellisenä säädetty asetus raukeaa, ellei sitä ole viikon kuluessa säätämisestä toimitettu eduskunnalle.
Poikkeusolojen jatkuessa valtioneuvosto voi säätää asetuksella toimivaltuuksien käytön jatkamisesta enintään kuudeksi kuukaudeksi kerrallaan. Jatkamisasetus viedään välittömästi eduskunnan käsiteltäväksi. Jos eduskunta ei ole tehnyt päätöstä siihen mennessä kun aiemmin annetut toimivaltuudet päättyvät, saadaan kaikkia jatkamisasetuksessa mainittuja valmiuslain mukaisia valtuuksia noudattaa.
Valmiuslakia sovellettaessa on noudatettava Suomea sitovia kansainvälisiä velvoitteita ja kansainvälisen oikeuden yleisesti tunnustettuja sääntöjä. Lain valtuuksien käyttöönotosta ja soveltamisen päättymisestä on ilmoitettava YK:lle ja Euroopan neuvostolle.
Varautumisvelvollisuus
Lain mukaan valtion viranomaisten ja valtion liikelaitosten sekä kuntien ja kuntayhtymien on varmistettava tehtäviensä hyvä hoitaminen myös poikkeusoloissa. Varautuminen tehdään laatimalla valmiussuunnitelmia ja valmistelemalla poikkeusolotoimintaa.
Toimivaltuudet
Valmiuslaki antaa Suomen valtioneuvostolle suuren määrän toimivaltuuksia, mutta määrää, että niitä on käytettävä mahdollisimman säästeliäästi. Lakia on käytettävä syrjimättä ketään mielivaltaisella perusteella, eikä sen nojalla saa rajoittaa kenenkään oikeutta elämään tai henkilökohtaiseen koskemattomuuteen, ihmisarvoon tai uskonnon ja omantunnon vapauteen. Valtio ei saa rajoittaa sanan-, kokoontumis-, mielenosoitus- ja yhdistymisvapautta tai kirjeen, puhelun ja muun luottamuksellisen viestin salaisuutta, oikeutta käyttää viranomaisissa omaa kieltään tai oikeutta oikeudenmukaiseen oikeudenkäyntiin muulloin kuin Suomeen kohdistuvan aseellisen hyökkäyksen ja sodan aikana. Henkilökohtaista vapautta voi rajoittaa vain työvelvollisuuteen liittyvin perustein. Kansainvälisiä ihmisoikeusvelvoitteita on kunnioitettava.
Valvonta ja säännöstely
Valtioneuvosto saa valmiuslaissa oikeudet yhteiskunnan taloudellisen elämän täydelliseen kontrolliin. Se voi
Valtiontalous
Eduskunnan toiminnan estyminen ei saa estää kriisiolojen valtiontaloutta. Tämän vuoksi valtioneuvosto voi päättää, että eduskunnalle annettua esitystä lisäyksistä ja muutoksista valtion tulo- ja menoarvioon sovelletaan siihen asti, kun eduskunta on päättänyt lisämenoarviosta. Myös erääntymättömien menojen maksatusta voidaan siirtää.
Työvelvollisuus
Jos työvoima ei riitä, valtioneuvosto voi saattaa voimaan työvelvollisuuden joko terveydenhuollon alalla toimiville ja sille koulutusta saaneille henkilöille tai, sodan kaltaisissa poikkeusoloissa, niille Suomessa asuville henkilöille, joilla on kotikunta Suomessa ja jotka ovat täyttäneet 18 mutta ei 68 vuotta. Työmääräyksellä työhön käsketyn palkka ja muut etuudet vastaavat säännöllisen työntekijän saamia. Työvelvollisen saa käskeä vain hänen kykyjensä ja voimiensa mukaiseen työhön. Aiempi palvelussuhde ei katkea työmääräyksen johdosta.
Saltasaurus
Saltasaurus (nimen merkitys: "Saltan lisko") oli sauropodeihin kuulunut, kasveja syönyt titanosauri. Siihen kuuluu yksi laji, tyyppilaji S. loricatus. Saltasauruksen fossiileja on löydetty Saltan maakunnasta, Argentiinasta. Saltasaurus eli 80–65 miljoonaa vuotta sitten myöhäisliitukaudella.
Koko ja ulkonäkö
Saltasauruksen pituus oli 12 metriä. Se oli suhteellisen pieni titanosauri, mutta se oli suojautunut hyvin hyökkäyksiltä. Suuret saalistajat eivät pystyneet repimään sen paksua panssaroitua nahkaa, jossa oli luisia levyjä ja nastoja. Ne olivat Saltasauruksella 10–12 senttimetriä leveitä, ja ne näyttävät muodostaneen matalia, kartionmuotoisia piikkejä. Näitä luisia muodostumia oli itse asiassa löydetty ennen Saltasauruksen pääjäänteiden löytämistä, ja niiden ajateltiin kuuluneen panssaroidulle ankylosaurille. Tämän jälkeen myös muilla sauropodeilla on huomattu olleen samankaltaisia luisia muodostumia. Saltasauruksen löytäminen oli paljastus siitä, että ainakin joillakin titanosaureilla oli selässään luisia muodostumia.
Valmiuslaki
Hallinnolliset valtuudet
Valtioneuvosto voi siirtää kunnan ja valtion virkamiehiä sekä työntekijöitä toisiin tehtäviin tai toisille paikkakunnille. Tällöin myös oikeutta irtisanoutua voidaan rajoittaa. Valtioneuvosto voi muuttaa pelastustoimen tai koko valtionhallinnon alistus- ja johtosuhteita, velvollisuuksia ja rakennetta. Kunnallisten lakisääteisen tehtävän hoito voidaan määrätä keskeytettäväksi tai rajoitettavaksi. Valtioneuvoston antamien määräysten ja asetusten tai sodan aikana sovellettavien säädösten toimeenpanoa varten voidaan perustaa virkavastuulla toimivia kunnallisia tai valtiollisia elimiä. Myös valituslautakuntia voidaan perustaa valmiuslain tai muiden poikkeussäännösten mukaisista päätöksistä tehtyjen valitusten käsittelyä varten.
Saltasaurus
Koko ja ulkonäkö
Saltasauruksen vahva lantio ja ylemmät häntäluut viittaavat siihen, että se saattoi pystyä seisomaan takajaloillaan tukien itseään hännällään. Saltasauruksen etujaloissa ei ollut varpaita ja kynsiä.
Valmiuslaki
Hallinnolliset valtuudet
Valtioneuvosto voi hallinnon ja talouden pysähtymisen aiheuttamien maksuliikenteen häiriöiden vaikutusten vähentämiseksi